Sampun jamak limrahipun, bilih kita sedaya minangka putra wayah, kedah tansah asung pangabekti dhumateng Rama saha Ibu. Agami ndhawuhaken bilih ridhonipun tiyang sepuh menika inggih ridhonipun Gusti Allah. Artosipun, menawi tiyang sepuh boten ridho, Gusti Allah nggih boten ridho. Pramila, menapa kemawon ingkang badhe kita lampahi, kedah matur saha nyuwun pangestu dhumateng tiyang sepuh.